Belamaky

Ny belamaky dia zavamaneno manambatra ny endrika aman' asan' ny kabôsy lehibe (toy ny zavamaneno misy tadiny) sy ny an' ny amponga mikarantsana (toy ny zavamaneno velezina). Olona telo no ilaina amin' ny fandrindrana ny fanenony: ny voalohany mamindrafindra ny rantsan-tanany eo amin' ny tahon' ilay zavamaneno, arakaraka ny haavom-peo ilaina amin' ny famoahana ny feon-kira sy ny rindram-peo, ny faharoa mikitika ny tadiny telo ary ny fahatelo kosa mively ny vatany mba hanome ny gadona. Manana anarana ireo tadiny telo ireo; "lonaky" (ilay lehibe sy manana feo iva indrindra) sy "validena (ny eo afovoany) ary "gena" (ny kely sy avo feo indrindra). Hazo mafy no anamboarana azy, izay mety hilanja mihoatra ny 30 kg. Izany lanjany izany no mahatonga azy hahitana kodiarana mba hahamora ny famindran-tierana azy.

 Jereo koa 

 Mozika malagasy
 Lisitry ny zavamaneno malagasy